ai4bharat/Pralekha huggingface dataset:
وزارات ثقافت
ثقافت محکمے میں وزیر مملکت محترمہ میناکشی لیکھی نے جی 20 ثقافتی وزراء کی میٹنگ سے خطاب کیا
ترقی کے فروغ کے لئے ثقافتی اور تخلیقی شعبوں کو بروئے کار لانے کے ہندوستان کے اقدامات کو اجاگر کیا
اہم خصوصیات:
- ثقافت کے محکمے میں وزیر مملکت محترمہ میناکشی لیکھی نے جی 20 ثقافتی وزراء کی میٹنگ میں شرکت کی۔
- محترمہ لکھی نے ثقافتی اور تخلیقی شعبوں کو ترقی کے وسیلے بنانے کے ہندوستان کے اقدامات کو اجاگر کیا۔
- ثقافتی ورثے کے تحفظ پر تبادلۂ خیا ل کیا گیا۔
- ثقافت کے وزراء نے جی 20 کلچر ورکنگ گروپ کی شرائط وضوابط کو منظوری دی۔
ثقافت کی وزیر مملکت محترمہ میناکشی لکھی نے 30 جولائی 2021 کو جی 20 کی ثقافتی وزراء کی میٹنگ میں شرکت کی جو جی 20، 2021 کی سربراہی کے دوران اٹلی کی میزبانی میں ہوئی۔
جو موضوعات زیر بحث آئے ان میں ثقافتی ورثے کی حفاظت ، ثقافت کے ذریعہ ماحولیاتی بحران کا ازالہ، ٹریننگ اور تعلیم کے ذریعہ صلاحیت سازی، ثقافت کے لئے ٹکنالوجیوں کی ڈیجیٹل ترسیل اور ثقافت اور تخلیقی شعبوں کو ترقی کے لئے ایک وسیلہ بنانے کے معاملے شامل ہیں۔
ثقافت کی وزیر مملکت نے میٹنگ کے شرکاء سے خطاب کیا اور ثقافت اور تخلیقی شعبوں کا ترقی کے لئے رول کے موضوع پر ہندوستان کا نکتۂ نظر پیش کیا۔ انھوں نے اقتصادی ترقی اور روزگار فراہم کرنے میں ثقافتی اور تخلیقی سیکٹر کی اہمیت پر روشنی ڈالی اور ان سیکڑوں خواتین، نوجوانوں اور مقامی برادریوں کو زیادہ سے زیادہ مواقع فراہم کرنے کے لئے بروئے کار لانے کی بات کی۔ یہ لوگ انتہائی مالا مال اور متنوع ثقافتی روایات رکھتے ہیں۔ انھوں نے کہا کہ پیداوار اور استعمال کے ایسے طریقے فروغ دیئے جائیں جو ماحولیات کے لئے سازگار ہیں، مثلاً ہینڈلوم، دستکاری اور کھادی وغیرہ۔ ان کی ہندوستان کے لئے بہت ہے۔
انھوں نے زور دے کر کہا کہ ثقافتی اور تخلیقی شعبے روزگار پیدا کرکے ، عدم مساوات کو کم کرکے، ٹھوس اور لگاتار ترقی اور عوام کو منفرد شناخت دے کر ترقی کا اہم وسیلہ بن سکتے ہیں۔
محترمہ لیکھی نے ثقافتی اور تخلیقی شعبوں کو فروغ دینے کے لئے ہندوستان کے اقدامات کے بارے میں بتایا جن میں ایک ضلع ایک پیداوار اسکیم، حکومت اترپردیش، ٹورزم سرکٹ ، یوگا اور آیوروید کے فروغ کے اقدامات شامل ہیں۔
وزیر مملکت نے ثقافت اور تخلیقی سیکٹروں سے متعلق معاملات سے نمٹنے کے لئے بین الاقوامی مذاکرات اور اشتراک کی ضرورت پر زور دیا اور اس سلسلے میں مناسب پبلک پالیسیوں کی ضرورت کو اجاگر کیا۔ انھوں نے ہندوستان کی جانب سے بین الاقوامی ثقافتی تعاون واشتراک کے تئیں عہد کا اعادہ کیا تاکہ معاشروں کے ثقافتی اور تخلیقی شعبوں ک مدد کی جائے اور ان کے لئے آسانیاں پیدا کرنے کی کوششوں کو مربوط کیا جاسکے۔
بات چیت کے آخر میں جی 20 کے وزراء ثقافت نے جی 20 کلچرورکنگ گروپ کے شرائط وضوابط کو منوری دی۔
ثقافت کے وزیروں نے وزارتی اعلانئے کو منظوری دی جو 2021 کے سربراہ اجلاس میں جی 20 رہنماؤں کو سونپا جائے گا تاکہ ثقافت کو جی 20 کے دائرے میں لایا جائے، کیونکہ قومی اور بین الاقوامی سطح پر اس کے زبردست اقتصادی اور سماجی اثرات ہوتے ہیں۔
زراعت اور کاشتکاروں کی فلاح و بہبود کی وزارت
کسانوں کی ماہانہ آمدنی 13-2012 میں 6426 روپے تھی ۔ 19-2018 میں یہ بڑھ کر روپےدس ہزار دوسو اٹھارہ ہوگئی : این ایس او جائزہ
اعدادوشمار اور پروگرام پر عمل درآمد کی وزارت کے ، اعدادوشمار سے متعلق قومی دفتر این ایس او نے ملک بھر کے دیہی علاقوں میں ،زرعی سال جولائی 2018 سے جون 2019 کے حوالے سے این ایس ایس کے 77ویں راؤنڈ  کے دوران زرعی گھرانوں کا ، صورتحال کا ایک جائزہ لیا۔اسی طرح کا جائزہ این ایس او نے 70ویں راؤنڈ کے دوران بھی لیا تھا۔ ایس اے ایس کے نتائج کے طورپر 13- 2012 اور 19-2018 کے دوران فی زرعی گھرانے کی اوسط ماہانہ آمدنی مندرجہ ذیل ہے:
|
|
مدت
|
|
اوسط ماہانہ آمدنی 
|
|
2012-13

|
|
6,426
|
|
2018-19

|
|
10,218
یہ جانکاری زراعت اور خاندانی بہبودکے مرکز ی وزیر جناب نریندر سنگھ تومر نے راجیہ سبھا میں آج ایک سوال کے تحریری جواب میں فراہم کی ۔
وزیراعظم کا دفتر
وزیر اعظم 26 – 28 جون ، 2022 ء کو جرمنی اور متحدہ عرب امارات کا دورہ کریں گے
وزیر اعظم جناب نریندر مودی 26 سے 27 جون ، 2022 ء کو جرمنی کی صدارت میں ہونے والی جی – 7 سربراہ کانفرنس میں شرکت کے لئے جرمنی کے چانسلر محترم جناب اولاف شُلز کی دعوت پر جرمنی کے اسکلوس الماؤ کا دورہ کریں گے۔ سربراہ کانفرنس کے دوران امید ہے کہ وزیر اعظم دو اجلاسوں میں اظہارِ خیال کریں گے ، جن میں ماحولیات ، توانائی ، آب و ہوا ، خوراک کی سکیورٹی ، صحت ، صنفی برابری اور جمہوریت شامل ہے ۔ ان اہم امور پر بین الاقوامی اشتراک کو مستحکم کرنے کی ایک کوشش کے طور پر ارجنٹینا ، انڈونیشیا سینیگال اور جنوبی افریقہ جیسی جمہوریتوں کو بھی مدعو کیا گیا ہے ۔ کانفرنس کے موقع پر وزیر اعظم شرکت کرنے والے ملکوں کے کچھ لیڈروں کے ساتھ باہمی میٹنگیں بھی کریں گے ۔
جی – 7 سربراہ اجلاس میں دعوت بھارت اور جرمنی کے درمیان مضبوط اور قریبی ساجھیداری کی روایات اور اعلیٰ سطحٰ سیاسی روابط کے پیش نظر دی گئی ہے ۔ وزیر اعظم نے ، اِس سے پہلے 2 مئی ، 2022 ء کو بھارت – جرمن بین حکومتی مشاورت  کے چھٹے ایڈیشن کے لئے جرمنی کا دورہ کیا تھا ۔
جی – 7 سربراہ اجلاس میں شرکت کرنے کے بعد وزیر اعظم یو اے ای کے سابق صدر اور ابو ظہبی کے حکمراں عزت مآب شیخ خلیفہ بن زائد النہیان کے انتقال پر ذاتی تعزیت پیش کرنے کے لئے 28 جون ، 2022 ء کو متحدہ عرب امارات جائیں گے ۔ وزیر اعظم ، اِس موقع پر عزت مآب شیخ محمد بن زائد النہیان کو متحدہ عرب امارات کے نئے صدر ابوظہبی کے حکمران منتخب ہونے پر ، انہیں مبارکباد بھی دیں گے ۔
وزیر اعظم 28 جون کو رات میں ہی متحدہ عرب امارات سے روانہ ہو جائیں گے ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 6795
(
وزارت خزانہ
مالی سال 21-2020 کے لئے ماہ جولائی 2020تک کے حکومت ہندکے کھاتوں کا ماہانہ جائزہ
نئیدہلی یکم ستمبر 2020۔ماہ جولائی 2020 تک کے حکومت ہند کے ماہانہ کھاتے کو یکجا کیا گیا ہےاور رپورٹیں شائع کی گئی ہیں۔اس کی اہم خصوصیات درج ذیل ہیں:
حکومت ہند نے ماہ جولائی 2020 تک دو لاکھ 32 ہزار 860 کروڑ روپے موصول کئے ہیں جس میں ٹیکس ریونیو کے دو لاکھ دو ہزار 788 کروڑروپے ، غیر ٹیکس ریونیو کے 24614 کروڑروپے اور غیر قرضہ جاتی سرمائے کی وصولی کے 5458 کروڑروپے شامل ہیں۔غیر قرضہ جاتی سرمائے کی حصولیابی میں قرضوں کی وصولی
اور ارتداد سرمایہ سے حاصل ہونے والی رقم  شامل ہے۔
اس مدت تک حکومت ہند کےذریعہ ٹیکسوں کے حصے میں خسارے کے طور پر ریاستی حکومتوں کو 176009 کروڑروپے منتقل کئے گئے جو کہ گزشتہ سال کے مقابلے میں 23903 کروڑروپے کم ہے ۔
حکومت ہند کے ذریعہ مجموعی طور پر 1054209 کروڑروپے  خرچ کئے گئے جن میں سے ریونیو کھاتے میں 942360 کروڑروپے اور سرمایہ کھاتے میں 111849 کروڑروپے خرچ کئے گئے ۔ مجموعی ریونیو اخراجات میں 198584کروڑروپے سود کی ادائیگی کھاتے میں اور 104638 کروڑروپے بڑی سبسڈی کے کھاتے میں خرچ کئے گئے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اگ۔رم
U-4981
(Visitor Counter : 120
اسٹیل کی وزارت
جناب دھرمیندر پردھان کی منگولیا کے وزیروں سے بات چیت
ہائیڈرو کاربن اور اسٹیل کے شعبوں میں باہمی تعاون کا جائزہ لیا گیا
پٹرولیم اورقدرتی گیس اوراسٹیل کے مرکزی وزیر جناب دھرمیندپردھان نے ویڈیو کانفرنس کے ذریعہ آج منگولیا کے پارلیمانی رکن ، وزیر اور منگولیائی کابینہ کے چیف سکریٹری اور ہند-منگولیامشترکہ کمیٹی برائےتعاون کےشریک سربراہ عزت مآب جناب ایل اوین ایرڈین کے علاوہ کان کنی اور بھارتی صنعت کے وزیر عزت مآب جناب جی یونڈن سے بات چیت کی۔ان ملاقاتوں میں ہائیڈروکاربن اور اسٹیل کے شعبوں میں باہمی تعاون کا جامع طور پر جائزہ لیا گیا۔
جناب دھرمیندرپردھان نے گرین فیلڈ منگول ریفائنری پروجیکٹ کے تیزتر نفاذ کے لیے منظوری دینے پر عزت مآب جناب ایل اوین ایرڈین اورعزت مآب جناب جی یونڈن کادل سے شکریہ اداکیا۔ یہ پروجیکٹ حکومت ہند کی طرف سے لائن آف کریڈٹ کے تحت ہے۔ انہوں نے خام تیل کی ترسیل کے لیے سین شینڈ میں ایک پائپ لائن بچھانے کے سلسلے میں ان دونوں رہنماؤں کے عہد کی بھی تعریف کی۔انہوں نے ریفائنری پروجیکٹ چالوہونےسے پہلے اس پائپ لائن کو بچھانے کا کام مکمل کرنے میں بھی ان لوگوں سے تعاون کرنے کی درخواست کی۔
جناب پردھان نے ہندوستانی اسٹیل کی صنعت کے لیے کوئلہ سپلائی کرنے میں منگولیائی کمپنیوں کی خواہش کابھی خیرمقدم کیا اور باہمی فائدے کے لیے تعاون میں اضافے سے اتفاق کیا۔انہوں نے کہا کہ ہم معدنیات، کوئلہ اوراسٹیل کے شعبوں میں منگولیائی کمپنیوں کےساتھ ٹھوس ساجھیداری کے رخ پرپُرامید ہیں۔
وزیر موصوف نے حکومت ہندکی جانب سے منگول ریفائنری پروجیکٹ کی بروقت تکمیل کے ہندوستان کے عہد کا اعادہ کیا۔یہ ملک کی پہلی تیل ریفائنری ہوگی۔انہوں نے تیل اور گیس کےشعبے میں ہندوستان کی مہارت کی مزید ساجھیداری پر آمادگی ظاہرکی۔اس میں منگولیائی ترقیاتی ترجیحات کے مطابق استعداد میں اضافے کامعاملہ بھی شامل رہےگا۔
وزارت دفاع
وزارت دفاع نے یوگا کا آٹھواں بین الاقوامی دن منایا
وزیر اعظم کے ویژن ’’ یوگا کا محافظ دائرہ ‘‘کے حصے کے طور پر پریکٹس کی
وزارت دفاع نے 21 جون ، 2022 ء کو کرناٹک کے میسورو میں ، وزیر اعظم کے یوگا پروگرام کے ساتھ ساتھ نئی دلّی میں ڈیفنس اکاؤنٹس ڈپارٹمنٹ کے ہیڈکوارٹر پر یوگا کے 8ویں بین الاقوامی دن کے موقع پر بڑے پیمانے پر یوگا کے مظاہرے کا اہتمام کیا۔ اس تقریب میں دفاع کے وزیر مملکت جناب اجے بھٹ، دفاعی سکریٹری ڈاکٹر اجے کمار، ڈیفنس اکاؤنٹس کے کنٹرولر جنرل رجنیش کمار، سابق فوجیوں کی بہبود کے محکمے کے سکریٹری جناب بی آنند اور وزارت دفاع اور ڈیفنس اکاؤنٹس کے محکمے کے سینئر افسران اور عملے کے افراد نے شرکت کی۔
اپنے خطاب میں جناب بھٹ نے یوگا کو عوامی زندگی میں اجاگر کرنے اور ہر ایک کو یوگا کی مشقیں اپنانے کی ہمت افزائی کرنے کے لئے وزیر اعظم کے ویژن کی ستائش کی۔ وزارت دفاع کے سینئر افسران اور ملازمین نے وزارت آیوش کے کامن یوگا پروٹوکول پر عمل کرتے ہوئے مورار جی دیسائی نیشنل انسٹی ٹیوٹ آف یوگا کے انسٹرکٹرز کی رہنمائی میں یوگا کی مشقیں کی۔ اس سال آئی ڈی وائی کا موضوع ہے، ’’ انسانیت کے لئے یوگا ‘‘ ۔
آزادی کے امرت مہوتسو کو 8ویں آئی ڈی وائی تقریبات کے ساتھ مربوط کرتے ہوئے ، وزیر اعظم کی طرف سے 75 مرکزی وزراء کی قیادت میں ملک بھر میں 75 اہم مقامات پر یوگا کے وسیع مظاہروں کا اہتمام کیا جا رہا ہے ۔ اس کے علاوہ ، مختلف تعلیمی، سماجی، سیاسی، ثقافتی، مذہبی، کارپوریٹ اور دیگر سول سوسائٹی کی تنظیموں نے بھی یوگا پروگرام منعقد کئے ، جس میں ملک بھر سے بڑی تعداد میں لوگوں نے شرکت کی۔
میسورو میں وزیر اعظم کے یوگا پروگرام اور ’’ یوگا کا محافظ دائرہ ‘‘ کے ایک نئے پروگرام کے حصے کے طور پر مختلف مرکزی وزارتوں نے یوگا کی تقریبات کا اہتمام کیا ، جو 79 ملکوں اور اقوام متحدہ کی تنظیموں کے ساتھ ساتھ بیرونی ملکوں میں بھارتی مشنوں کے ذریعے یوگا کی متحد کرنے والی قوت کا مظہر ہے ، جس نے قومی سرحدوں کو بھی عبور کر لیا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 6727
(Visitor Counter : 77
وزارت خزانہ
مالی سال 2020-21 میں ستمبر ،2020 تک مرکزی حکومت کے کھاتوں کا ماہانہ جائزہ
ستمبر،2020 تک مرکزی حکومت کے ماہانہ کھاتے کو ضم کردیا گیا ہے اور متعلقہ رپورٹوں کو شائع کردیا گیا ہے۔اہم باتیں مندرجہ ذیل ہیں:۔
بھارتی حکومت کو ستمبر 2020 تک 5,65,417 کروڑ روپے  حاصل ہوئے ہیں،جن میں 4,58,508 کروڑ روپے کی آمدنی ، 92,274 کروڑ روپے کا غیر ٹیکس آمدنی اور 14,635 کروڑ روپے کی غیر قرض کی وصولی کا سرمایہ شامل ہے۔ غیر قرض وصولی سرمایہ میں قرضوں کی وصولی  اورعدم سرمایہ کاری کی وصولی  شامل ہے۔
اس مدت تک بھارتی حکومت کے ذریعہ ریاستی حکومتوں کو ٹیکس شیئر کے طورپر 259941 کروڑ روپے منتقل کئے گئے ہیں جو پچھلے سال کے مقابلے میں 51277 کروڑ روپے کم ہیں۔
بھارتی حکومت کے ذریعہ 14,79,410 کروڑ روپے  کا کُل خرچ کیا گیا ہے، جن میں سے 13,13,574 کروڑ روپے آمدنی کھاتے سے اور 1,65,836 کروڑ روپے سرمایہ کاری کھاتے سے کیا گیا ہے۔ کُل آمدنی کے اخراجات میں سے 3,05,652 کروڑ روپے سود ادائیگی کے مد میں ہیں اور 1,56,210 کروڑ روپے مختلف اہم سب سڈی کے مد میں ہیں۔
ن م :ا م
U:6826
(Visitor Counter : 59
امور صارفین، خوراک اور عوامی تقسیم کی وزارت
گناسیزن 22-2021کے لئے 290فی کوئنٹل کے حساب سے ایف آرپی طے کی گئی ہے جو کہ 10فیصد کی بنیادی ریکوری سے مربوط ہے
طے کردہ ایف آرپی 10فیصد کی ریکوری سے مربوط ہے ، جو 10فیصد سے زائد کی ہرایک ریکوری کے معاملے میں 2.90روپے فی کوئنٹل برائے 0.1فیصد کے اضافے کے ساتھ ہے اوراسی طرح سے 9.5فیصد تک کی ریکوری شرح تک کے لئے ہونے والے ہرایک 0.1فیصد کے اضافے پر ایف آر پی کی 10فیصد تخفیف کی حامل ہے
مرکز نے فیصلہ کیاہے کہ جہاں ریکوری 9.5فیصد سے کم ہوگی وہاں کوئی کٹوتی نہیں ہوگی
چینی ملوں سے وابستہ وہ کسان جن کی ریکوری 9.5سے کم ہے ،انھیں موجودہ شوگرسیزن میں شوگرکے لئے فی کوئنٹل 275.50روپے ملیں گے
نئی دہلی ، 8دسمبر:صارفین امور، خوراک اورعوامی نظام تقسیم کی مرکزی وزیرمملکت محترمہ سادھوی نرنجن جیوتی نے آج لوک سبھا میں ایک سوال کے تحریری جواب میں بتایاکہ شوگرسیزن 22-2021کے لئے فیئراینڈ ریمیونیریٹیو پرائز  290روپے فی کوئنٹل طے کی گئی ہے ۔ یہ سہولت طے کردہ ایف آرپی 10فیصد کی ریکوری سے مربوط ہے ، جو 10فیصد سے زائد کی ہرایک ریکوری کے معاملے میں 2.90روپے فی کوئنٹل برائے 0.1فیصد کے اضافے کے ساتھ ہے اوراسی طرح سے 9.5فیصد تک کی ریکوری شرح تک کے لئے ہونے والے ہرایک 0.1فیصد کے اضافے پر ایف آرپی کی 10فیصد تخفیف کی حامل ہے۔
چینی ملوں سے وابستہ ان کے کسانوں کے مفادات کے تحفظ کے پیش نظر جن کی ریکوریز 9.5فیصد سے کم ہے حکومت نے فیصلہ کیاہے کہ جن معاملات میں ریکوری 9.5فیصد سے کم ہوگی وہاں کوئی تخفیف نہیں کی جائیگی ۔ ایسے کسانوں کو موجودہ شوگرسیزن میں فی کوئنٹل 275.50 روپے ملیں گے ۔
گنّے کے لئے ایف آرپی کا تعین اس لئے کیاجاتاہے تاکہ گنّااگانے والے کسانوں کو قیمت کے تعلق سے گارنٹی مل سکے ۔ اس سے کسانوں کی حوصلہ افزائی ہوگی کہ وہ گنّااگائیں اوراس سے چینی فیکٹریوں کے مسلسل چلتے رہنے کی سہولت ہوگی اوراس طرح سے گھریلو سطح پر چینی کی مینوفیکچرنگ کے عمل کی حوصلہ افزائی ہوگی ۔ ایف آرپی کی ادائیگی گنّااگانے والے کسانوں کو گنے کی سپلائی کے عوض چینی فیکٹریوں کے ذریعہ کی جاتی ہے ۔ اس سے تقریبا 5کروڑگنّااگانے والے کسانوں اور اہل خانہ کو فائدہ ہوگا۔ ہزاروں فارم مزدو ر گنّااگانے والے کسانوں سے وابستہ ہیں اوراس طرح سے گنااگانے والے کسانوں کو ایف آرپی کی ادائیگی سے انھیں بھی براہ راست فائدہ ہوگا۔ دوسری بات یہ کہ تقریبا 5لاکھ ایسے ورکرہیں جو چینی فیکٹریوں اور اس سے متعلق سرگرمیوں سے وابستگی کے سبب برسرروزگارہیں اوران کی روزی روٹی کا انحصارگنااگانے والے کسانوں کے ذریعہ گنے کی مستقل سپلائی پرہے ۔
ریلوے کی وزارت
کووچ ٹکنالوجی کے تحت ریلوے نیٹ ورک
نئی دہلی،23 مارچ 2022/
ہندستانی ریلو ے نے چلنے والی  ٹرینوں کی حفاظت کو بڑھانے کے لئے کووچ نامی اپنا خودکار ٹرین تحفظ نظام  تیار کیا ہے۔ کووچ کو آر ڈی ایساو نے تین ہندستان وینڈرس کے ساتھ ملک کر مقامی طور پر تیارکیا ہے اور اسے ہمارے نیشنل آٹو میٹک ٹرین پروٹیکشن سسٹم کے طور پر اپنا یا گیاہے ، لوکو پائلٹ کو سگنل پاسنگ  اور تیز ررفتاری سے بچنے میں مدد کرے گا، اس طرح ٹرینوں کے آپریشن کی حفاظت اور کارکردگی کو بڑھا دے گا۔
مذکورہ کووچ نظام کی نمایاں خصوصیات حسب ذیل ہیں۔
- لوکو پائلٹ کے بریک لگانے میں ناکام ہونے کی صورت میں کووچ بریک کے خودکار استعمال سے ٹرین کی رفتار کو کنٹرول کرتا ہے۔
- ٹیکسی میں لائن سائیڈ سگنل کو دہرایا جاتا ہے جو تیز رفتار اور دھند والے موسم کے لیے بہت مفید ہے۔
- موومنٹ اتھارٹی کی مسلسل اپ ڈیٹ کے اصول پر کام کرتا ہے۔
- ایل سی گیٹس پر آٹو سیٹی بجانا۔
- براہ راست لوکو ٹو لوکو کمیونیکیشن کے ذریعے تصادم سے بچنا۔
- آس پاس میں ٹرین کو کنٹرول کرنے کے لیے کسی بھی حادثے کی صورت میں ایس ا و ایس کی خصوصیت کو سپورٹ کرتا ہے۔
ہندستانی ریلوے نے جنوب وسطی ریلوے کے لنگام تلی-وکاراباد -واڑی، وکارا باد-بیدر سیکشن کے متعلق بلاک سیکشن پر کووچ کے ٹرائلز کئے ہیں۔ ان تجربوں کی کامیاب تکمیل کے بعد تین وینڈرز کو ہندستانی ریلویز میں ترقیاتی آرڈرز کے لئے منظوری دی گئی۔
جنوب وسطی ریلوے کے ملماڈ-ملکھیڑ دھونے -گمتکل اور بیدر-پربھانی سیکشن میں 1199 آر کے ایم پر کووچ کے کامیاب /تجربے پر کام جاری ہے۔
اب تک جنوب وسطی ریلوے نے تقریباً 1098 آر کے ایم نیٹ ورک روٹ کو کووچ کے تحت لایا جاچکا ہے۔
کووچ کے ترقیاتی کاموں پر اب تک ہونے والے کل اخراجات16.88 کروڑ روپے ہیں۔
فی الحال کووچ رول آؤٹ کا منصوبہ نئی دہلی-ہوڑہ اور نئی دہلی-ممبئی سیکشن پر ہے۔ جسے مارچ 2024 تک مکمل کرنے کا ہدف ہے۔ حاصل کردہ تجربہ کی بنیاد پر مزید رول آؤٹ کی منصوبہ بندی کی جائے گی۔
یہ اطلاع ریلوے، مواصلات اور الیکٹرانک اور اطلاعاتی ٹکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں دی۔
کابینہ
کابینہ نے نئی اور قابل تجدید توانائی کی وزارت ، بھارت اور بین الاقوامی قابل تجدید توانائی ایجنسی  کے درمیان اسٹریٹجک شراکت داری کے معاہدے کو منظوری دی
وزیر اعظم جناب نریندرمودی کی صدارت میں مرکزی کابینہ کو نئی اور قابل تجدید توانائی کی وزارت ،بھارت سرکار اور بین الاقوامی قابل تجدید توانائی ایجنسی  کے درمیان دستخط شدہ ایک اسٹریٹجک شراکت داری معاہدے سے آگاہ کیا گیا۔ اس معاہدے پر جنوری 2022 میں دستخط ہوئے تھے۔
معاہدے کا مقصد بھارت میں قابل تجدید توانائی پرمبنی گرین اینرجی کے شعبے میں حوصلہ مندانہ تبدیلی ،قیادت اور علم کوفروغ دیناہے ۔ یہ بھارت کے توانائی کے شعبے میں تبدیلی کی کوششوں میں مدد کرے گا اور آب و ہوا میں تبدیلی سے نمٹنے میں بھی دنیا کی مدد کرے گا۔
اسٹریٹجک شراکت داری کے معاہدے میں پیش کیے گئے تصور کے شعبے 2030 تک 500 گیگاواٹ کی غیر رکازی ایندھن سے بجلی پیدا کرنے کی انسٹالڈ صلاحیت کے اس کے حوصلہ مندانہ ہدف کو حاصل کرنے میں بھارت کی مدد کریں گے۔اس سے آتم نربھر بھارت کو بھی فروغ ملے گا۔
معاہدے کی نمایاں خصوصیات میں درج ذیل شعبوں میں بہتر تعاون شامل ہے:
- بھارت قابل تجدید توانائی اور صاف ستھری توانائی کی ٹکنالوجیزکو فروغ دینے کے بارے میں علم کومشترک کرنے کی سہولت فراہم کرنا
- طویل مدتی توانائی کی منصوبہ بندی میں بھارت کی کوششوں کی حمایت کرنا
- بھارت میں اختراعی ماحول کو مضبوط بنانے کے لیے تعاون کرنا
- گرین ہائیڈروجن کی ترقی کے امکانات اور اس کے استعمال کو فروغ دیکر کفایتی ڈی کاربونائزیشن کی طرف بڑھنا
اس طرح،یہ اسٹریٹجک شراکت داری معاہدہ بھارت کی توانائی کے شعبے میں تبدیلی لانے کی کوششوں اور آب و ہوا میں تبدیلی سے نمٹنے میں دنیا کی مدد کرے گا۔
اقلیتی امور کی وزارتت
نیاسویرااسکیم کے تحت فائدہ حاصل کرنے والے لوگ
اقلیتی امور کی مرکزی وزیر محترمہ اسمرتی زوبین ایرانی نے آج لوک سبھا میں ایک تحریری جواب میں بتایا کہ وزارت نے پینل میں شامل پروجیکٹ نافذ کرنے والی ایجنسیوں  کے ذریعہ ملک بھر میں نیا سویرا اسکیم  نافذ کی ہے۔ یہ اسکیم سال 23-2022 میں منقطع کردی گئی تھی، کیوں کہ نئی قومی تعلیمی پالیسی 2020 میں کوچنگ کے پروگراموں کی تائید نہیں کی گئی ہے۔ اوراس اسکیم کا مقصد کوچنگ کلاسوں کی ضرورت کو ختم کرنے کے لئے بورڈ اور داخلہ امتحانات کے موجودہ نظام میں اصلاح کرنا ہے ۔ 21-2020 اور 23-2022 کے دوران اس اسکیم کے تحت مختص کئے گئے فنڈز،استعمال کئے گئے فنڈز اور مختص کئے گئے طلبہ کے تعداد کی تفصیلات حسب ذیل ہیں :
|
|
سال
|
|
مختص کئے گئے فنڈز 
|
|
استعمال کئے گئے فنڈز 
|
|
مختص کئے گئے طلباء کی تعداد
|
|
2020-21
|
|
25.00
|
|
18.44
|
|
5,300
|
|
2021-22
|
|
39.35
|
|
37.15
|
|
5,090
|
|
2022-23
|
|
29.97
|
|
25.00
|
|
NILاس اسکیم کو منقطع کرنے کی وجہ سے سال 23-2022 کے لئے کوئی فنڈ مختص نہیں کیا گیا تھا۔اس اسکیم کے تحت فائدہ اٹھانے والے اقلیتی طلباء کی ریاست کے اعتبار سے تفصیلات اور پینل میں شامل پروجیکٹ نافذ کرنے والی ایجنسیوں کو جاری کئےگئے فنڈزکی تفصیلات بھی وزارت کی ویب سائٹ www.minorityaffairs.gov.in. پردستیاب ہیں ۔اس اسکیم کے تحت ریاست کے اعتبار سے فنڈز مختص نہیں کئے گئے ہیں ۔
اس اسکیم کے تحت ریاست / مرکز کے زیر انتظام حکومتوں کی جانب سے کوچنگ پروگرام نیز کوچنگ سینٹر کی بنیادی ڈھانچے کی سہولیات کی تصدیق کی نگرانی کی جاتی ہے۔ مزید برآں، فیلڈ لیول پر اسکیم کی ایک ساتھ نگرانی بھی ایک آزاد ایجنسی کے ذریعے کی گئی۔ 2020 میں انڈین انسٹی ٹیوٹ آف پبلک ایڈمنسٹریشن  ، نئی دہلی کی جانب سے اسکیم کا ایک تیسرافریق ایویلیویشن اسٹڈی بھی کرایا گیا۔ مزید یہ کہ پی آئی ایز کو کامیابی کی مقررہ شرح حاصل کرنے کی ضرورت ہے، جس میں ناکامی پر ان کی گرانٹ متناسب طور پر کم کردی گئی۔
ہدایات اور موجودہ قواعد کے مطابق، جب وزارت میں اسکیم کے نفاذ سے متعلق کوئی شکایت موصول ہوتی ہے تو ضروری کارروائی کی جاتی ہے۔
وزارت دفاع
ہندوستانی فوج نے اِن ہاؤس پیغام رسانی کا طریقہ کار شروع کیا
نئی دہلی۔ 23 دسمبر ہندوستانی فوج نے آج پیغام رسانی کے ایک عصری ایپلی کیشن کا آغاز کیا ہے جس کا نام ہے، اسگما ہے جو کہ ایک نئی نسل کے لیے موزوں، جدید ترین، ویب پر مبنی ایپلی کیشن ہے۔ اسے فوج کے کور آف سگنل کے افسران کی ٹیم نےمکمل طور پر اِن ہاؤس تیار کیا ہے۔
اس ایپلی کیشن کو آرمی کے اِن ہاؤس نیٹ ورک پر آرمی وائیڈ ایریا نیٹ ورک میسجنگ ایپلی کیشن کے متبادل کے طور پر تعینات کیا جا رہا ہے جو پچھلے 15 سالوں سے سروس میں ہے۔ اس ایپلی کیشن کو آرمی کی ملکیت والے ہارڈ ویئر میں شامل کیا گیا ہے اور مستقبل میں اپ گریڈ کرنے کے ساتھ لائف سپورٹ بھی فراہم کرتا ہے۔ بی اسپوک میسجنگ ایپلی کیشن مستقبل کے تمام صارفین کی ضروریات کو پورا کرتی ہے اور صارفین کے بہتر تجربے کو فروغ دیتی ہے۔ اس میں متعدد عصری خصوصیات کے ساتھ کثیر جہتی سیکیورٹی، پیغام کی ترجیح اور ٹریکنگ، متحرک عالمی ایڈریس بک اور فوج کی ضروریات کو پورا کرنے کے لیے مختلف آپشن شامل ہیں۔
مستقبل کے لیے تیار پیغام رسانی کا یہ ایپلی کیشن خاص طور پر موجودہ جغرافیائی سیاسی سیکیورٹی ماحول کے پس منظر میں فوج کو بروقت ڈیٹا کی منتقلی اور پیغام رسانی کی ضروریات کو پورا کرے گی۔ یہ حکومت ہند کے میک ان انڈیا اقدام کے مطابق ہے۔
ہندوستانی فوج نے بڑے پیمانے پر آٹومیشن کو اختیار کیا ہے، خاص طور پر کووڈ – 19 کے پھیلنے کے بعد اور کاغذ کے بغیر کام کرنے کی سمت خاطر خواہ اقدامات کر رہی ہے۔ اسگما ان کوششوں کو مزید فروغ دے گی اور فوج کے ذریعہ اپنے کیپٹیو پین آرمی نیٹ ورک پر پہلے سے استعمال کی جا رہی دیگر ایپلی کیشن کی میزبانی میں اضافہ کرے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-14736
(Visitor Counter : 131
کوئلے کی وزارت
مشن کوکنگ کول - بھٹی میں استعمال ہونے والے کوئلے کی پیداوار میں اضافے کے لئے بین وزارتی کمیٹی کی سفارشات
حال ہی میں تشکیل دی گئی بین وزارتی کمیٹی نے،جس میں صنعت کے متعلقہ فریق بھی شامل ہیں، بھارت میں بھٹی میں استعمال ہونے والے کوئلے کے پیداوار میں اضافے کی حکمت عملی تیار کرنے سے متعلق سفارشات پیش کی ہیں۔اس کی بنیاد پرکوئلے کی وزارت نے مشن کوکنگ کول قائم کیا ہے تاکہ بھٹی میں کام آنے والے کوئلے کی پیداوار اور استعمال میں اضافے کے لئے ایک خاکہ تیار کیا جائے ۔ کوئلے کی وزارت کے ایڈیشنل سکریٹری کی قیادت والی اس کمیٹی کی اہم سفارشات مندرجہ ذیل ہیں‘
- کول انڈیا لمٹیڈ ، اور پرائیویٹ شعبے کے ذریعہ پیداوار کے لئے بھٹی میں کام آنے والے کوئلے کے اضافی بلاکوں کی نشاندہی اور اس کوئلے کے بلاکوں کی نیلامی ۔
- بھٹی میں کام آنے والے کوئلے سے فائدہ اٹھانے کے لئے موجودہ جدید ٹکنالوجی اختیار کیا جانا ۔
- سی آئی ایل کے ذریعہ بھٹی میں کام آنے والے کوئلے کے رابطے ، پرائیویٹ واشری کو فراہم کرنا ۔
- بھٹی میں کام آنے والے کوئلے کے اندرون ملک ، کوالٹی کے معیارات کے لئے قیمت طے کرنے کے نظام پر مبنی برآمداتی قیمتوں کی مساوات کے بارے میں تجاویز ۔
- اسٹیل کے شعبے کی حوصلہ افزائی کے لئے لائحہ عمل پر مبنی ایک ترغیب کی تجویز ۔
- یہ سفارش پیش کی گئی کہ سی آئی ایل کو اپنی ویب سائٹ پر کوئلے کی بھٹی میں کام آنے والی خاصیتوں کی کانکنی کے لحاظ سے تفصیلات بتانی چاہئیں۔
- زیر زمین کانکنی کی مشینری تیار کرنے کے لئے کمپنیوں کو ٹیکس ترغیبات فراہم کی جاسکتی ہیں۔
ملک میں بھٹی میں کام آنے والے کوئلے کی پیداوار مالی سال 2019 میں 41 ایم ٹی تھی ،جو مالی سال 2020 میں بڑھ کر 53 ایم ٹی ہوگئی ۔
کامرس اور صنعت کی وزارتہ
شمال مشرق صنعتی ترقیاتی اسکیم
نئی دہلی،27دسمبر 2018؍شمال مشرق صنعتی ترقیاتی اسکیم ، 2017ء کے تحت اروناچل پردیش، آسام، منی پور، میگھالیہ، میزورم، ناگا لینڈ، تریپورہ اور سکم میں مینوفیکچرنگ اور سروس سیکٹرس کی اہل صنعتی اکائیوں کا احاطہ کیا گیا ہے، جس کا مقصد صنعت اکائی کو فروغ دینا اور روزگارنیز آمدنی کے ذرائع پیدا کرنے کے عمل کو تقویت دینا ہے۔ یہ اسکیم یکم اپریل 2017ء سے 31مارچ 2022ء تک ویلڈ  ہے۔
اس اسکیم کے تحت جو سہولتیں دستیاب کرائی جاتی ہیں، ان میں سینٹرل کیپٹل انویسٹمنٹ انسینٹیو، سینٹرل انٹریسٹ انسینٹیو، سینٹرل کمپری ہینسیو انشورنس انسینٹیو،  پانچ برسوں کےلئے مرکز کی حصے داری کا انکم ٹیکس ری امبرسمینٹ۔ پانچ برسوں تک سی جی ایس ٹی اور آئی جی ایس ٹی میں مرکزی حکومت کی حصے داری میں جی ایس ٹی ری امبرسمینٹ۔ امپلائمنٹ انسینٹیو جس کے تحت پی ایم آرپی وائی جس میں امپلائر کے امپلائی پنشن اسکیم میں 8.33فیصد تعاون کے علاوہ ای پی ایف میں3.67فیصد امپلائر کا کنٹری بیوشن شامل ہیں، ریلویز کے ذریعے لائے لے جانے والے تیار سامانوں پر ٹرانسپورٹ انسینٹیواِن لینڈ واٹرویز اتھارٹی کے ذریعے ٹرانسپورٹیشن پر ٹرانسپورٹیشن کی لاگت کا 20 فیصد، ہوائی ٹرانسپورٹیشن پر ہوائی بھاڑے کا 33فیصد شامل ہیں۔ یہ رعایت یونٹ کے قریب ترین اسٹیشن ؍بندرگاہ؍ہوائی اڈہ سے منزل مقصود تک کے قریب ترین اسٹیشن ؍بندرگاہ؍ہوائی اڈے تک کے لئے ہے۔اس اسکیم کے تحت کوئی بھی ایک یونٹ 200کروڑ روپے تک کافائدہ حاصل کرسکتی ہے۔
اس اسکیم کے تحت پروجیکٹوں کی منظوری کا احاطہ نہیں کیا گیا ہے، تاہم اہل اکائیاں مقررہ طریقہ کار کے مطابق رجسٹرڈ کی جاتی ہے۔ اب تک این ای آئی ڈی ایس 2017ء کے تحت آسام کے کامروک ضلع میں ایک صنعتی اکائی میسرز امبروسیا انڈسٹریز کو رجسٹریشن دیا گیا ہے۔
این ای آئی ڈی ایس کے لئےمجموعی منظور شدہ بجٹ 3ہزار کروڑ روپے ہے۔ اب تک اس اسکیم کے تحت کوئی دعویٰ پیش نہیں کیا گیا ہے۔ لہٰذا اس اسکیم کے تحت کوئی فنڈ نہ تو جاری کیا گیا ہے اور نہ ہی اس کا استعمال ہوا ہے۔
یہ اطلاع صنعت و تجارت کے وزیر مملکت جناب سی آر چودھری نے لوک سبھا میں ایک تحریری جواب میں دی۔
U: 6467
(Visitor Counter : 44
وزارت دفاع
نیوی چلڈرن اسکول  کی جیا رائے نے ریکارڈ وقت میں آبنائے پالک کو تیر کر پار کیا
بھارتی بحریہ کے ایک سینئر سیلر ، ایم سی – اے ٹی – آرمس II آف آئی این ایس کنجالی کے مدن رائے کی بیٹی اور نیوی چلڈرن اسکول  کی طالبہ نے تلائی مناّر  سے دھنوس کوڈی  کے درمیان آبنائے پالک کو ، جس کا فاصلہ 29 کلو میٹر ہے ، 20 مارچ کو 13 گھنٹے اور 10 منٹ میں تیر کر پار کرکے ہندوستان کے لئے ایک کارنامہ انجام دیا ہے ۔ یہ بچی ، جو آٹمز اسپیکٹرم ڈس آڈر سے متاثر ہے ، یہ کارنامہ 13 سال اور 10 مہینے کی عمر میں انجام دے کر آبنائے پالک کو تیر کر پار کرنے والی سب سے کم عمر خاتون تیراک بن گئی ہے ۔ اس سے پہلے یہ ریکارڈ بولا چودھری نے بنایا تھا ، جنہوں نے 2004 ء میں 13 گھنٹے 52 منٹ میں آبنائے پالک کو تیر کر پار کیا تھا ۔
اس تقریب کا انعقاد پیرا سوئمنگ فیڈریشن آف انڈیا  نے سوئمنگ فیڈریشن آف انڈیا، اسپورٹس ڈیولپمنٹ اتھارٹی آف تمل ناڈو اور آٹزم سوسائٹی آف انڈیا سمیت متعدد ایجنسیوں کے اشتراک سے کیا تھا۔ گوا شپ یارڈ لمیٹیڈ نے ، اس تقریب کے لئے مالی معانت فراہم کی ۔
ایونٹ کے دوران، سری لنکا کی بحریہ نے سری لنکا کی آبی حدود میں تلاش اور بچاؤ کی سہولیات فراہم کیں ، جب کھ بھارتی بحریہ اور بھارتی کوسٹ گارڈ نے ہندوستانی آبی حدود میں اسی طرح کی امداد فراہم کی ۔
وائس ایڈمرل اجیندر بہادر سنگھ، پی وی ایس ایم، اے وی ایس ایم، وی ایس ایم، اے ڈی سی، فلیگ آفیسر کمانڈنگ ان چیف، ویسٹرن نیول کمانڈ نے محترمہ جیا رائے اور ان کے والدین کو اس شاندار کامیابی پر مبارکباد دی۔
مس جیا رائے کئی ایوارڈز حاصل کر چکی ہیں ، جن میں پردھان منتری راشٹریہ بال پرسکار – 2022 بھی شامل ہے ۔ مس جیا رائے دنیا کے تمام سمندروں میں تیرنے کا ارادہ رکھتی ہیں ۔ وہ حقیقی طور پر ایک چیمپئن ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 3001
(Visitor Counter : 100